钦定古今图书集成/理学汇编/学行典/第188卷 > 余季芳
## 钦定古今图书集成/理学汇编/学行典/第188卷 > 余季芳

按《饶州府志》：“余季芳，字子初，德兴人。少孤，与兄木同
心力学，克从母志。举淳祐丙午、丁未及第。言于天官
曰：‘受训慈帏，愿明家学，徼荣干禄，实匪初心。既窃微
名，志求归养，且兄木拜恩，已霑廪禄，顾愚浅陋，幸乞
优从’。铨曹以闻，敕报曰：‘谢名乞养，臣子良心。欲励孝
廉，宜从所愿。特赐同进士出身，授九江府司法，乡邦’”
荣之。文章孝弟，著于远近，一时学者多出其门。